Tahariri - Umuhimu wa miundo msingi nchini Kenya

MINT: TAHARIRI KUHUSU UMUHIMU WA MIUNDO MSINGI 
Miundo Msingi ni nyenzo za kimsingi katika maendeleo ya kiuchumi ya nchi. Nchi yoyote ili iweze kuaminika kuwa imestani na kuwa na imeendelea lazima iwe na miundo msingi. Mifano ya miundo msingi ni kama barabara, maji, hospitali na hata viwanda. Zifuatazo ni miongoni mwa umuhimu wa miundo msingi. 
Mosi, miundo msingi husaidia katika uzalishaji wa kawi. Sehemu mbalimbali za nchi yetu zina maji yanayoteremka kutoka sehemu ya juu kama vile milimani kushuka kwenye ardhi iliyonyooka. Maji hayo huekewa mashini fulani ili yawe sababu ya kuzalisha kawi. Kawi inayopatikana hapo hutumiwa sehemu mbalimbali nchini kwa shughuli tofauti tofauti kwa mfano husaidia kuleta umeme kwenye mji na hata vijijini. Umeme huo hutumiwa kwa mambo mengi kama vile husaidia nyama au vyakula kuhifadhiwa kwenye jokofu ili visiharibike. 
Pili, husaidia katika maeneo uanzishaji wa miji na makao mapya. Mahali ambapo kuna miundo msingi kama vile barabara nzuri na hospitali basi mji hukua kwani adinari huvutiwa na mahali . Sababu moja wapo ambapo huwavutia adinasi ni kiwango cha usalama kinachopatikana mahali penye miundo msingi. Mbali na kuwa na vituo vya polisi vyenye kutoa usalama ule umoja wa watu kuwa pamoja katika sehemu moja ni ishara tosha ya kuleta usalama. Hivyo basi mahali penye miundo msingi huchangia pakubwa katika uanzishaji wa mji. 
Nikiongezea, miundo msingi husaidia kuboresha huduma za kimsingi katika jamii. Hultduma za kimsingi ni zile huduma ambazo mwanadamu hawezi kuishi bila. Mfano, matibabu iwapo insi atagonjeka, basi ni muhimu aweze kupata huduma ifaayo ili aweze kupona. Huduma hiyo itaweza kupatikana iwapo miundo msingi kama vile zahanati zitajengwa. Zahanati hizo pia ziwekwe vifaa vifaavyo ili viweze kutibu ndwele ainati katika jamii. Huduma nyingine ya kimsingi ni karna vile mavazi iwapo miundo msingi itakuwapo kama vile viwanda na kutengenezea nguo basi itakuwa na afadhali kwani wananchi wataweza kununua nguo kwa bei ya chini hivyo basi wataweza kuvaa nguo. Hii yote ni sababu ya kuwa na miundo msingi kwani ina umuhimu na faida kubwa katika jamii. 
Aidha, miundo msingi ni muhimu kwani husaidia katika kubuni nafasi za ajira. Mfano gari moshi  mpya ya kutumia umeme imeweza kufanya watu wengi kupata ajira. Kwanza, inapoanzwa kutengenezwa, kuna watu ambao huajiriwa ili kusaidia katika utengenezaji wake. Inapomalizika kutengenezwa na kuanza kutumika watu wengine pia huajiriwa kama vile dereva wakuiendesha, wahudumu wa kuhudumia watu na wengine kufanya kazi mbalimbali.
Vilevile, miundo msingi ni muhimu kwani husaidia katika kuboresha maisha ya watu iwapo watu watapata ajira basi wataweza kupata fedha ambazo wataweza kutumia katika mahitaji yao. Watu wataweza kununua bidhaa mbalimbali za muhimu wanazohitaji ili waweze kuboresha maisha yao. Wanaweza hata kupeleka wana wao shule na hata kuwanunulia mavazi bora. Hii yote ni kwa ajili ya kuwepo kwa miundo msingi.
Miundo msingi husaidia katika usambazaji wa bidhaa. Viwanda vingi huwa vinapatikana katika maeneo yanayopatikana mbali na miji kwani maeneo hayo huwa na nafasi kubwa na pana kwa kujengea viwanda. Bidhaa zinapokamilika zinafaa kusafirishwa mjini kwenye soko kwani kuna watu wengi. Miundo msingi kama vile barabara itaweza kusaidia katika usafirishaji wa bidhaa hizo kwa urahisi ni kwa usalama zaidi. 
Fauka ya hayo, miundo msingi ni muhimu kwani ikiwa barabara zitatengenezwa basi usafiri utaweza kuimarika na kuwa bora zaidi. Barabara nzuri hufanya usafiri kuwa rahisi na hivyo husaidia kuepuka ajali ambazo mara nyingi huchangia kwa vifo vya watu wengi kwa wakati mmoja. Uboreshaji wa miundo msingi pia utasaidia katika kupunguza msongamano wa magari hasa ule wakati wa jioni ambapo kila mtu anawania kwenda nyumbani. Hivyo basi miundo msingi ni muhimu katika kusuluhisha matatizo kama hayo.
Nikimalizia, miundo msingi ni muhimu sana katika kila nchi kwani husaidia katika kuboresha uchumi wa jamii. Nchi yeyote ile imestawi na kuendelea ni ile yenye miundo msingi mengi. Hivyo basi ni jukumu la kila serikali kujenga na kutunza yale miundo msingi ambayo inayo kwani litaweza kuimarisha uchumi wake.